Title: Zxczxc
Author: Karol Bergmann
Last saved by: jana.krchnava
Company: FEI

Príloha č.  k  č. /-I

Príloha č.3 k Smernici č. 12/2011

Správa zo zahraničnej pracovnej cesty
1.  Účastník ZPC:
Peter Lobotka, ElU SAV, Dúbravská cesta 9 Bratislava, delegát do Programového výboru NMBP v rámci H2020
2.  Zahraničná pracovná cesta:
Brusel, 24-25 november 2014, EK Brusel. Riadne zasadnutie výboru

3.  Rámcový program pobytu:
Kontaktné osoby: Clara de la Tore, riaditeľka direktoriátu D

4.  Stručný priebeh rokovaní, resp.  študijného pobytu:
V pondelok 24. novembra sa o 15h konal tzv. predmíting v českej kancelárii Czelo. V neformálnej debate si prítomné delegácie veľmi otvoreným spôsobom vyjasnili národné postoje ku otázkam prejednávaným nasledujúci deň.
25. novembra predsedkyňa Clara de la Tore privítala nových delegátov a expertov menovaných do PC NMBP (z AT, CZ, DK, LT, NL, PT, ES, UK, IC, IL, +Ciernej Hory, Srbska). Ozámila, že Izrael bol prijatý do H2020 dňa 23. okt. so spätnou platnosťou od 1.1. 2014. Ocenila spoluprácu delegátov pri schvaľovaní projektov na financovanie. Krátko informovala o novom komisárovi pre výskum Carlosovi Moedasovi (PT).
FR: navrhujeme, aby zápisnica z našich zasadnutí bola doručovaná skôr ako mesiac po mítingu PC.
Helene Chraye: informovala o finančných otázkach: 50 projektov má podpísaný kontrakt. Tým sa NMBP stalo lídrom medzi ostatnými doménami. V oblasti SPIRE 11 kontraktov začne od 1. decembra. V oblasti EeB je podpísaných 11 kontraktov. Komisia je pod tlakom, lebo podľa princípu „8 mesiacov do podpísania kontraktu“, musí EK stihnúť všetko uzavrieť do 31. decembra. Štatisticky, priemerná suma na projekt vzrástla zo 4 na 5 M€. Narástol tiež počet partnerov na jeden projekt (v porovnaní s FP7). Pre nedostatok prílevu peňazí z členských štátov, Rada skrátila dokonca sumu peňazí na bežiace projekty FP7!. Dovolila EK požičať si na tento účel peniaze z 2015. Tým pádom však EK nebude mať peniaze na predfinancovanie projektov v roku 2015.

Cleuren: info o evalváciách: Do Biotec1  prišlo 12 projektov/6 prešlo/2 budú financované/1 zostáva na čakačke. Do Biotec 3+4 prišlo 14 projektov/6 prešlo/3 budú financované/ 2 sú na čakačke. 
Do NMP druhé kolo prišlo 60 projektov/prešlo 26/financovaných bude 16. V NMP bolo 48 evalvátorov, polovica žien, nikto z SK, (na porovnanie 2 z SI). 
Do NMP-GV prišlo 23/prešlo 4/financované 2. Tu evalvovalo 18 expertov , nikto z SK (1 z SI). Všeobecné konštatovanie – na rezervnom liste je málo peňazí. 
Komisia navrhuje financovať tieto projekty: SYNAMERA (CSA project), ICspec (SPIRE), MACIVIVA (pilot), EmPowerPutide (Bio), CARBAZYMES (Bio), a prvý pod čiarou na zozname NMP. Projekty na rezervnom zozname EeB, FoF, ICT19, SILCII, NMP-GV nedostanú nič.
NL, FR, DE, IT: zdá sa nám priskoro deliť peniaze, keď ešte neboli evalvované projekty zo všetkých výziev.
De la Tore: to nie je možné, lebo celkovo je výzva otvorená viac ako jeden rok a my sa musíme rozhodnúť do 8 mesiacov.
IT: po tomto vysvetlení berieme svoju námietku späť. Napriek tomu podporiť pilot projekt sumou 8M€ sa nám zdá priveľa.
IE: úspešnosť v druhom kole NMP bývala 50 %. Teraz je 26 %. Prečo?
Cleuren: klesá kvalita projektov. Kvôli nedostatku peňazí financujeme len excelentné projekty. Téma Pilot Lines bola veľmi dobre oboslaná. Užitočný je aj projekt MACIVIVA – o zosieťovaní pracovísk, ktoré testujú nové vakcíny.
Tokamanis: niektoré projekty dostali nízku známku aj kvôli tomu, že ľudia z akadémie nevedia písať biznis plán. Ak sa v projekte objavila kritická nejasnosť, tým, že nie sú negociácie, experti odporúčali Komisii neschváliť takýto projekt, bolo by to riskantné.
SE: ako EK prihliadala na požiadavku synergie s regionálnym financovaním. Stalo sa z toho 4. kritérium pri evalvácii? 
Tokamanis: nie je to kritérium, ale vylepšuje to známku z Impaktu. Hoci stal sa aj opačný prípad, že zlý časový súkryt medzi projektom a regionálnym financovaním projektu pohoršil.
AT: navrhujeme na budúcom zasadnutí rozobrať prečo SILCII bol taký prepadák, že iba 2 projekty splnili kritériá.
Clara de la Tore: diskusia o Scoping paper. Už sme dostali písomné komentáre od ES, SI, FR. Prosíme ostatné štáty doručiť pripomienky do 1. decembra.  
FR: navrhujeme udržať TRL v interval 3-6. To navrhoval aj predseda Advisory Group p. Klotz. Vyššie TRL implikuje drahšie projekty, tzn. menej projektov financovaných z rovnakého balíka peňazí. EK by sa mala snažiť, aby priemysel prispieval väčším percentom finančnej účasti. Vylučovaním projektov s TRL=3 sa vylučujú nové poznatky.
IE, SE: podporujeme zahrnutie procesingu do Manufacturing. Takisto nové materiály pre medicínu. Je to pravda, že bude nové PPP pre Nanomedicínu a pre Energiu?
IT: navrhujeme posilniť biotechnológie všeobecne, ale najmä by sa mal zahrnúť modeling do Bio. Podporujeme nanomedicínu.
GR, PT: podporujeme TRL 3-6. Trojka je zanedbávaná. Podporujeme zahrnutie procesingu do Výroby.
UK: žiadame EK o poskytnutie prehľadu v oblasti Bio-based industry.
NL: bolo by možné posunúť uzávierku na písomné pripomienky ku Scoping Paper o týždeň neskôr? Vítame 3D printing pre oblasť Zdravie, aj Energia. Ak chce Komisia TRL 7, mala by vyžadovať aby priemysel vložil väčšie percento do projektu. Navrhujeme jednokolové podávanie projektov.
ES: nech sa pokračuje v Pilots, je to úspešný nástroj. Nenamietame voči TRL7, ak sa nájde vhodný topic.
HU: podporujeme “circular economy”.
NO: ak chceme pozdvihnúť úroveň európskeho priemyslu, tak zaradenie TRL7 je nevyhnutné. Súbežne s tým však treba navýšiť rozpočet.
DE: chceme aby ukončené PPP projekty boli evalvované externe, aby sa zistil ich ozajstný dopad.
SK: situácia v EU12 je zlá, čo sa týka národných priemyslov. Cudzí priemysel totiž nepodporuje výskum v danej krajine, čo je pochopiteľné. Z tohto pohľadu podporujeme projekty s TRL 3, pretože výskumníci dokážu ešte držať krok s európskou úrovňou, lokálny priemysel málokedy. Špičkové SMEs majú málo zamestnancov a evalvátori také projekty vylučujú.
Valles: nový WP2016-17 musí pomôcť reindustrializovať Európu. To je politická úloha.
Tokamanis: HLG Nano+ Advanced Materials bude 28. januára. V oblasti nových materiálov pre energetiku počítame s TRL 5-6 a v oblasti nanomedicíny s TRL 4-5.
IT: medzi PPP a klasickými NMP projektmi by sa mal udržiavať stály pomer vynakladaných prostriedkov. Pre Nanomedicínu by sme uvítali TRL3.
Schroecker: vytipujeme topics, kde by sa hodil TRL7.
DE: PPP forma pre Nanomedicine nie je vhodná.
Tokamanis: máme zmapované, že v Nanomedicíne pracuje asi 700 SMEs. Tie určite nebudú súhlasiť s nízkym TRL=3!
Clara: bod programu Informácia o e-Corda sa odkladá na budúci míting.
Pedersen: info o PPP infodni dňa 21. októbra: prišlo okolo 800 ľudí. 4 boli z SK. Ako vysvitlo po mítingu jednalo sa o všetkých troch pracovníkov kancelárie SLORD a NCP. Nasledovala informácie o Nanofuture – brokerage event. Bola úspešná, prišlo asi 500 ľudí.
Schroecker: na stretnutie NCP prišlo len 26 ľudí. Povzbuďte svojich kolegov, aby sa zúčastňovali tohto podujatia.
Hogel: na žiadosť SI referoval o ERANETs v oblasti biotechnológií. Sú tri – IB2, SynBIO a SysApp. V H2020, kde sa oproti FP7 vyžaduje spolufinancovanie, sa plánuje tieto 3 zlúčiť do jednej ERANET.
NO, DE: plánuje sa aj Eranet v Marine?
Clara: míting plánovaný na 16. decembra sa ruší – v Belgicku bude štrajk a okrem toho je málo peňazí. Nabudúce sa stretneme 27. januára 2015. Prajem vám pekné sviatky.

5.  Odporúčané závery:
V EK vznikla zvláštna situácia, členské štáty neodvádzajú svoje príspevky a reakcia Bruselu na túto situáciu je pochopiteľná – veľmi prísne kritériá na kvalitu projektu, aby sa ušetrilo – viď projekty SILC II -  z 20 M€ sa ušetrilo 7 M€. Jeden zo spôsobov ako znížiť známku projektu je prísne posudzovať biznis plán. Už po druhýkrát Komisia uviedla, že výskumníci nevedia napísať dobrý biznis plán. Preto by bolo veľmi užitočné, aby na Slovensku prebehla séria kvalitných školení na univerzitách a pracoviskách SAV, kde by sa tento hendikep postupne odstránil. Vhodnou osobou je pán Ivan Filus. 

6.   Prehľad prinesenej dokumentácie a miesto jej uloženia

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
(podľa charakteru a potreby), príp. adresár osôb a  organizácií, ktorým sa správa zaslala
Súhlasím so zverejnením správy na internete
Áno 
Správu vypracoval: meno a podpis účastníka, P. Lobotka
Dátum: 26. 11. 2014
Správu schválil:  meno a podpis nadriadeného
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.